
1. [bookmark: _Toc76030477][bookmark: _Toc177046713]Hyrje
SKEMA GRANTEVE ‘’NMVM dhe bizneset Start-up’’
Ministria e Industrisë, Ndërmarrësisë dhe Tregtisë (MINT) në bashkëpunim me Agjencinë e Luksemburgut për Bashkëpunim Zhvillimor (LuxDev), që implementohet nëpërmjet Agjencisë për Investime dhe Mbështetje të Ndërmarrjeve në Kosovë (KIESA) dhe Projektit KSV/023 – ‘’Rritja e qëndrueshme dhe gjithëperfshirëse’’, shpall Skemën e Granteve për Inovacion (SGI), me qëllim që t’i mbështes ndërmarrjet mikro, të vogla dhe të mesme – NMVM, të themeluara para datës 31.12.2018 (përfshirë) edhe bizneset Start-Up, të themeluara ndërmjet datave 01.01.2019 (përfshirë) dhe 29.02.2024 (përfshirë). 

"Inovacion" - do të thotë një produkt, shërbim ose proces i ri ose përmirësuar (ose kombinim i tyre) që ndryshon dukshëm nga produktet, shërbimet ose proceset e mëparshme dhe vihet në dispozicion të shfrytëzuesve potencial.

Inovacioni përkufizohet si proces i sjelljes së ideve, metodave, produkteve, shërbimeve ose zgjidhjeve të reja që kanë ndikim dhe vlerë të shtuar. Inovacioni përfshin transformimin e koncepteve kreative në rezultate të prekshme që përmirësojnë efikasitetin dhe efektivitetin ose i adresojnë nevojat e paplotësuara

2. [bookmark: _Toc177046714]Qëllimi
[bookmark: _Toc76030478]Skema e granteve ka për qëllim financimin e Ndërmarrjeve Mikro, të Vogla dhe të Mesme – (NMVM) dhe bizneseve Start-up, projektet e të cilave synojnë të zhvillojnë ide inovative për produkte, shërbime dhe procese të reja, ose të përmirësuara (apo kombinimi i tyre), përfshirë përmirësimin e metodave të prodhimit.

3. [bookmark: _Toc177046715]Objektivat e thirrjes publike 
[bookmark: _Toc76030480]Qëllimi kryesor i kësaj skeme të granteve është që ta inkurajojë sektorin privat që të aplikojë ide dhe projekte inovative, të cilat do të ndikojnë në zhvillimin socio ekonomik të vendit. Nëpërmjet kësaj skeme të granteve, MINT synon të krijojë vende të reja pune dhe t’i rrisë eksportet duke i fuqizuar aftësitë inovative, rritur investimet, zhvilluar produkte të reja ose të përmirësuara dhe duke i përmirësuar metodat apo shërbimet e prodhimit në të gjithë sektorët. 

4. [bookmark: _Toc177046716]Mbështetja financiare që ofrohet nga autoriteti kontraktues 
Shuma totale e kësaj thirrje është 1,900,000 EUR nga kategoria buxhetore ekonomike e subvencioneve dhe transfereve të MINT (500,000 EUR) dhe nga LuxDev (1,400,000 EUR).

	
	Loti 1: NMVM-të
	Loti 2: Start-up-ët:

	Vlera maksimale e grantit
	Maksimum deri në 50% të projektit inovativ me një maksimum prej 40,000 EUR. 
	Maksimum deri në 80% të projektit inovativ me një maksimum prej 15,000 EUR. 

	Pjesëmarrja e aplikuesit
	Minimum 50% e projektit inovativ pa shumë maksimale.
	Minimum 20% e projektit pa shumë maksimale.

	Stimulimi i investimeve private ''stimuli''
	N/A
	Pas implementimit të suksesshëm të projekt propozimit, përfituesit e start-up-ve të kësaj thirrje do ta kenë mundësinë të përfitojnë një stimul shtesë të barabartë me vlerën e investimit privat të siguruar, por me një minimum prej 10,000 EUR dhe maksimum 15,000 EUR (pesëmbëdhjetë mijë).


Shënim: Autoriteti Kontraktues (MINT/KIESA dhe LuxDev) mban të drejtën që të mos i shpërndajë të gjitha fondet në dispozicion.


Në gjysmën e dytë të vitit 2025, autoriteti kontraktues do ta organizojë një ngjarje të veçantë me Investitorët Engjëjt e Biznesit[footnoteRef:2] dhe investitorët tjerë për t’i mbështetur Start-up-ët në shfrytëzimin e investimeve private. Kjo vlen për bizneset Start-up që kanë përfituar nga kjo skemë e granteve dhe e kanë implementuar me sukses projektin inovativ, por me qëllim të zhvillimit të mëtejshëm në kuadër të konceptit të këtij projekti, bizneset Start-up do të kenë mundësinë të përfitojnë nga investime financiare shtesë, nëpërmjet investimeve private. Konkretisht, nga një investitor ekzistues engjëll i biznesit, me vlerë të paktën 10,000 EUR, ndërkohë që vlera maksimale nuk është e kufizuar, ndërsa Autoriteti Kontraktues (MINT/KIESA dhe LuxDev) varësisht nga vlera e investimit që e ofron investitori, do të ofrojë një mbështetje shtesë financiare për bizneset Start-up, që varion nga 10,000 EUR deri në 15,000 EUR. Qëllimi është që të zgjerohet projekti inovativ, me kusht që Start-up-ët të sigurojnë të njëjtin investim nga investitorët e tjerë. Ky investim privat do të duhet të vërtetohet nëpërmjet:  [2:  Engjëjt e Biznesit janë investitorë individualë zakonisht me përvojë në biznes dhe menaxhim, të cilët i investojnë fondet e tyre personale në kompani të fazës së hershme.  ] 


Marrëveshjes së noterizuar të aksionarëve.
Dëshminë e transferit bankar në llogarinë e kompanisë për shumën përkatëse.
Përfshirja e investimit (sipas marrëveshjes së noterizuar të aksionarëve) në statutin e kompanisë dhe strukturën aksionare të pasqyruar në dokumentacionin informativ të kompanisë në Agjencinë Kosovare për Regjistrimin e Bizneseve (ARBK).
Bizneset që marrin financim si "Biznese Individuale - BI", u kërkohet të ndryshojnë formën ligjore në një nga mundësitë e mëposhtme: Partneritet i Përgjithshëm, Partneritet i Kufizuar, Kompani me Përgjegjësi të Kufizuar, ose Shoqëria Aksionare, për të qenë në gjendje të përfitojnë nga kjo mundësi. 

Shënim: anëtarët e familjes përjashtohen.

Sqarime:
Aplikuesi mund ta shfrytëzojë të drejtën për ta dorëzuar projekt propozimin për implementim me një vlerë shumë më të ulët se vlera maksimale e paraqitur në këtë thirrje publike, megjithatë përqindja e pjesëmarrjes do të jetë e njëjtë sipas përshkrimeve të specifikuara më sipër: për NMVM 50% me 50% dhe për Start-Up-ët 80% me 20%.
Aplikuesi mund ta shfrytëzojë të drejtën për ta dorëzuar projekt propozimin për implementim në një shumë më të lartë se vlera maksimale e paraqitur në këtë thirrje, në këtë rast, përqindja e pjesëmarrjes do të ndryshojë dhe autoritetet financuese do ta mbulojnë shumën maksimale për një përfitues maksimal për Loti 1 40.000 EUR (dyzet mijë) dhe për Lotin 2 maksimumi 15.000 EUR (pesëmbëdhjetë mijë).


5. [bookmark: _Toc177046717][bookmark: _Toc76030483]RREGULLAT E THIRRJES PUBLIKE
5.1. Kualifikimi i aplikuesve: kush mund të aplikojë?
Për këtë skemë të grantit, NMVM-të të regjistruara para datës 31.12.2018 (përfshirë) dhe bizneset Start-up të themeluara ndërmjet 01.01.2019 (përfshirë) dhe 29.02.2024 (përfshirë).

5.2. Kriteret e kërkuara sipas Udhëzimit Administrativ (MTI) Nr. 01/2018 për shpërndarjen e mjeteve financiare nga kategoritë ekonomike të subvencioneve dhe transfereve
· Certifikatën e regjistrimit të biznesit me të gjitha informatat përcjellëse sipas kërkesave të legjislacionit në fuqi në Republikën e Kosovës.
· Certifikatën e numrit fiskal (nuk aplikohet për bizneset që e kanë numrin e regjistrimit të biznesit dhe numrin fiskal në një certifikatë).
· Vërtetim tatimor me të cilin vërtetohet se aplikuesi nuk ka borxhe aktuale tatimore të pa shlyera apo obligime të tjera tatimore, ose është në marrëveshje për shlyerjen e borxhit me ATK-në.
· Kopjen e letër njoftimit të personit/ve në emër të cilit/ve është i regjistruar aplikuesi.
· Dëshminë nga aplikuesi se nuk është në falimentim ose nën administrim të dhunshëm gjyqësor të lëshuar nga Gjykata Themelore – kërkohet origjinali, jo më e vjetër se 30 ditë.
· Dëshminë e xhirollogarisë aktive të aplikuesit në njërën nga bankat e licencuara nga Banka Qendrore e Kosovës.
· Gjendjen e xhirollogarisë bankare të aplikuesit për vitin e fundit (2023). Për aplikuesit e sapo themeluar, kjo nuk është e aplikueshme.
· Projekt propozimin që përfshinë: qëllimin, aktivitetet e projektit, koston financiare si dhe planin kohor të realizimit të projektit dhe strukturën organizative të aplikuesit.
· Të mos ketë pranuar mjete nga burime tjera të financimit për të njëjtat aktivitete (e dëshmuar me deklaratë nën betim).
· Të kenë kryer detyrimet nga mbështetja financiare paraprake, nëse kanë përfituar nga burimet publike të financimit nga MINT për dy vitet e fundit (e dëshmuar me deklaratë nën betim).
Kriteret shtesë
· Për NMVM dhe Start-up të themeluara para vitit 2023 duhet të sjellin qarkullimin e plotë për vitin 2023 të dëshmuar përmes dokumentit të lëshuar nga Administarta Tatimore e Kosovës (ATK). Për Start-up[footnoteRef:3] të regjistruar në gjashtëmujorin e parë të vitit 2023 duhet të sjellin qarkullimin që nga regjistrimi deri në fund të vitit 2023, të dëshmuar përmes dokumentit të lëshuar nga ATK, ndërsa Start-up që janë regjistruar në gjashtëmujorin e dytë të vitit 2023 duhet të sjellin qarkullimin se paku 6 mujor që nga data e regjistrimit, të dëshmuar përmes dokumentit të lëshuar nga ATK, si dhe Start-up të regjistruar ndërmjet janar – shkurt 2024, duhet të sjellin qarkullimin se paku 6 mujor që nga data e regjistrimit, të dëshmuar përmes dokumentit të lëshuar nga ATK.  [3:  Start-up-ët që nuk kanë pasur qarkullim, mund të sjellin deklaratën e ATK-së që tregon deklarimet me zero të qarkullimit në periudhën/at e specifikuara.] 

· Për Lotin 2, kompania duhet të dëshmojë që ka fonde të mjaftueshme në llogarinë e saj bankare për ta mbuluar pjesën e saj të bashkëfinancimit që kërkohet për aplikimin për grant (p.sh. 3,750 EUR nëse shuma e grantit është 15,000 EUR). 
· Listën e punëtorëve të lëshuar nga ATK për vitin 2023 dhe deri në qershor 2024. Për kompanitë e regjistruara gjatë/pas vitit 2023, kërkohet lista e punëtorëve e lëshuar nga ATK, nga data e regjistrimit deri në qershor 2024. 
· Një video me kohëzgjatje prej 1 minutë që përfshin: adresimin e problemit, një përshkrim të propozimit, fazën e zhvillimit të projektit, qëllimet dhe vendosjen në treg të produktit, shërbimit ose procesit që do të ndahet si link me aplikacionin (ju lutemi referojuni Shtojcës 2 për më shumë informata).
· Deklarata nën betim do të jetë gjithashtu pjesë përbërëse e aplikacionit.
5.3 Sqarime shtesë 
· Aplikacionet mund të plotësohen në gjuhën shqipe, serbe dhe angleze.
· NMVM-të që kanë përfituar subvencionim me mjete financiare për blerjen e makinerive prodhuese dhe përpunuese gjatë vitit 2024 nga MINT/KIESA nuk kanë të drejtë të përfitojnë nga kjo thirrje. 
· Pajisjet që kërkohen për t'u subvencionuar duhet të jenë të reja dhe të kenë shenjën CE (certifikata e konformitetit europian) (ky nen do të jetë pjesë e marrëveshjes trepalëshe të grantit). 
· Përdorimi i platformave të inteligjencës artificiale (IA) për hartimin e projekt propozimeve është i ndaluar. 
· Para nënshkrimit të marrëveshjes, ndërmarrjet përfituese të Lotit 1 janë të obliguara të sjellin Garancionin e vlefshëm të lëshuar nga një Institucion Financiar të Regjistruar (IFR), i licencuar nga Banka Qendrore e Kosovës (BQK), për vlerën totale të grantit.
· Një aplikues nuk mund të dorëzojë më shumë se një aplikacion për këtë thirrje. 
· Kohëzgjatja e implementimit të projektit të financuar nga MINT/KIESA dhe LuxDev nuk mund t’i kalojë 12 muaj.
· Në rast se aplikuesi shpallet përfitues i grantit, do të nënshkruhet një marrëveshje trepalëshe (Përfituesi, MINT/KIESA dhe LuxDev).
· Përfituesi, i cili ka nënshkruar kontratë me MINT/KIESA dhe LuxDev, nuk ka të drejtë të shesë asnjë pajisje të blerë nga ky grant brenda 3 (tre) viteve nga data e nënshkrimit të kontratës. Kjo klauzolë do të jetë pjesë përbërëse e marrëveshjes trepalëshe të grantit.
· Në rast të ndonjë kostoje të paparashikuar në lidhje me implementimin e projekt propozimit, biznesi do të jetë përgjegjës për mbulimin e këtyre kostove. 
· Tatimi mbi Vlerën e Shtuar (TVSH) është një shpenzim i pranueshëm sipas kësaj Skeme të Granteve vetëm për bizneser që nuk deklarojnë TVSH. Për bizneset që janë deklaruese të TVSH-së, ky është një shpenzim i papranueshëm.
· Në rast të përfitimit nga granti, nuk lejohet asnjë ndryshim i idesë fillestare siç përshkruhet në projekt propozim gjatë fazës së implementimit të projektit. 
· Çdo aktivitet tjetër që nuk është në përputhje me këtë thirrje publike nuk do të pranohet.
· Aplikuesi duhet ta paraqesë pjesëmarrjen e financimit të tij në pjesën e buxhetit të aplikacionit.
· Në rastet kur ka mospërputhje të vlerave buxhetore në projekt, konfuzion në përshkrimin e projektit, ose gabime në formularët e përcaktuar në këtë Skemë të Granteve, projekti do të diskualifikohet.
· Sektori primar dhe sekondar i veprimtarisë së biznesit duhet të definohen para datës së hapjes së kësaj thirrjeje publike dhe nuk do të pranohen ndryshime apo shtesa në sektorin primar apo sekondar pas hapjes së kësaj thirrjeje publike.

Shënim i rëndësishëm: 
Në rast të mosplotësimit të njërit prej kritereve të lartpërmendura të paraqitura në paragrafët 5.1, 5.2, formulari i aplikimit do të konsiderohet i paplotësuar dhe si i tillë nuk do të kualifikohet për mbështetje financiare.

[bookmark: _Toc76030484]5.4    Aplikuesit që nuk mund të kualifikohen
Bizneset të cilat kanë bankrotuar apo janë në mbyllje, janë nën administrim të gjykatave, kanë pezulluar aktivitetet afariste, apo i janë nënshtruar procedurave në lidhje me këto çështje, nuk mund të marrin pjesë në thirrje apo të jenë përfitues të skemës se granteve.


6. [bookmark: _Toc177046718]Fushat e mbështetjes
Nëpërmjet kësaj skeme të granteve, Ministria e Industrisë, Ndërmarrësisë dhe Tregtisë (MINT) synon t’i mbështesë të gjithë sektorët që ndikojnë në zhvillimin e qëndrueshëm social-ekonomik, bazuar në objektivat e strategjive kombëtare dhe sektoriale.
	
	Loti 1: NMVM
	Loti 2: Start-up

	Sektorët
	Të gjithë sektorët me veprimtari primare dhe sekondare në prodhim, përpunim dhe shërbime (përveç tregtisë) me ndikim në TIK dhe ekonominë qarkore. 
	Të gjithë sektorët me veprimtari primare dhe sekondare në prodhim, përpunim dhe shërbime (përveç tregtisë) me ndikim në TIK dhe ekonominë qarkore 

	Përmbajtja e projektit
	Prezantimi i produkteve dhe shërbimeve të reja ose përmirësimi i produkteve ose shërbimeve ekzistuese, duke përfshirë cilësinë, produktivitetin dhe përmirësimin e proceseve ose metodave për sa i përket digjitalizimit dhe ekonomisë qarkore.[footnoteRef:4] [4:  Ekonomia qarkore është një sistem ku materialet nuk bëhen kurrë mbeturina, por rigjenerohen. Në një ekonomi qarkore, produktet dhe materialet mbahen në qarkullim përmes proceseve si mirëmbajtja, ripërdorimi, rinovimi, riprodhimi dhe riciklimi.] 

	Prezantimi i produkteve dhe shërbimeve të reja ose përmirësimi i produkteve ose shërbimeve ekzistuese, duke përfshirë cilësinë, produktivitetin dhe përmirësimin e proceseve ose metodave për sa i përket digjitalizimit dhe ekonomisë rrethore.
Minimumi një projekt i zbatueshëm. Objektivi i financimit: përshtatja e produktit/tregut*


*Përshtatja e produktit/tregut: produkt i gatshëm që i përmbush në mënyrë efektive nevojat dhe kërkesat e klientëve të synuar dhe në një treg të synuar.  

7. [bookmark: _Toc177046719]Shpenzimet e pranueshme
Sipas kësaj thirrjeje publike për financimin e projekt propozimeve inovative, do të mbështeten aktivitetet e mëposhtme të kualifikuara. 

Shënim: Është në përgjegjësinë e kompanisë aplikuese të përcaktojë se cilat lloje të kostove të renditura më poshtë janë të nevojshme për zhvillimin e projektit të tyre. Kjo nuk do të thotë që një projekt propozim duhet t’i përfshijë të gjitha llojet e kostove të listuara.
[bookmark: page7]

Loti 1: NMVM-të
	Lloji i kostos 
	Përshkrimi
	Shumat e lejuara (të siguruara nga granti)

	7.1. Investimet në aktivitetet e hulumtimit dhe zhvillimit
	Angazhimi i ekspertizës profesionale për hulumtim dhe zhvillim lidhur me aktivitetet e përmirësimit ose të shpikjes së produktit ose shërbimit inovativ si dhe konceptin lidhur me pronësinë intelektuale.
	Deri në 60 % të projektit, me një vlerë maksimale prej 24,000 EUR 

	7.2. Investimet në asete që kanë të bëjnë me blerjen e teknologjive dhe pajisjeve
	Përfshin pajisjet e TI-së, pajisjet laboratorike, furnizimet, lëndën e parë për përpunim dhe linjat e prodhimit, ose pajisje dhe asete të ndryshme.
	Deri në 60 % të projektit, me një vlerë maksimale prej 24,000 EUR 

	7.3. Pagat e punëtorëve
	Pagat për punëtorët e rinj që janë të nevojshëm për zhvillimin/implementimin e projekt propozimit.
	Jo më shumë se 30% e shumës totale të projektit, me një vlerë maksimale prej 12,000 EUR 

	7.4. Investimet në Promovim
	Investime në promovimin e produkteve, shërbimeve ose proceseve inovative të reja ose të përmirësuara.
	Jo më shumë se 10% të shumës totale të projektit, me një vlerë maksimale prej 4,000 EUR 



Loti 2: Start-up-ët
	Lloji i kostos 
	Përshkrimi
	Shumat e lejuara (të siguruara nga granti)
	Shuma totale e grantit deri në 15,000 EUR

	7.1. Investimet në Hulumtim dhe Zhvillim
	Angazhimi i ekspertizës profesionale për hulumtim dhe zhvillim lidhur me aktivitetet e përmirësimit ose të shpikjes së produktit ose shërbimit inovativ si dhe konceptin lidhur me pronësinë intelektuale.
	Deri në 7,200 EUR 
	Totali deri në 12,000 EUR*

	7.2. Investimet në asete që kanë të bëjnë me blerjen e teknologjive dhe pajisjeve
	Përfshin pajisjet e TI-së, pajisjet laboratorike, furnizimet, lëndën e parë për përpunim dhe linjat e prodhimit, ose pajisje dhe asete të ndryshme.
	Deri në 7,200 EUR 
	

	7.3. Pagat e punëtorëve
	Pagat për punëtorët e rinj që nevojiten për zhvillimin/implementimin e projekt propozimit.
	Deri në 3,600 EUR 
	

	7.4. Investimet në Promovim
	Investime në promovimin e produkteve, shërbimeve ose proceseve inovative të reja ose të përmirësuara.
	Deri në 1,200 EUR 
	

	7.5. Shërbimet për Mbështetje të Biznesit**
	Shërbimet që synojnë përmirësimin e cilësisë së implementimit të projektit inovativ dhe rritjen e mundësive për ta nxitur financimin privat. Këto shërbime biznesi duhet të ndërlidhen me gatishmërinë për investime, qasjen në rrjetin e biznesit, qasjen në hapësirën e punës dhe të drejtat e pronësisë intelektuale.
	Deri në 3,000 EUR 
	Totali deri në 3,000 EUR 


*Shënim i rëndësishëm: Shuma totale e shpenzimeve për kategoritë 7.1, 7.2, 7.3 dhe 7.4 nuk mund ta tejkalojë vlerën 12, 000 EUR.

Shembull: Nëse kostoja totale e projektit është 15,000 EUR, shpenzimet maksimale të lejuara për kategoritë 7.1, 7.2, 7.3 dhe 7.4 së bashku janë 12,000 EUR, dhe deri në 3,000 EUR mund të ndahen për Shërbimet e Mbështetjes së Biznesit.

**Shënim: Shërbimet për Mbështetje të Biznesit nuk mund të ofrohen nga një Organizatë Joqeveritare (OJQ) e regjistruar dhe çdo kosto që e shoqëron do të konsiderohet e papranueshme.   

8. [bookmark: _Toc76030488][bookmark: _Toc177046720]Pranueshmëria e shpenzimeve
[bookmark: _Toc48550967][bookmark: _Toc48551003][bookmark: _Toc76030489]Shpenzim i pranueshëm është vetëm kostoja e shpenzimeve të realizuara, të vërtetuara me fatura të rregullta dhe transaksione bankare, duke përfshirë pagesat përmes kartave bankare. Të gjitha shpenzimet duhet të jenë në përputhje me rregullat e përcaktuara nga kjo thirrje. Vetëm "shpenzimet e pranueshme" mund të merren parasysh për sa i përket grantit. Kostot e pranueshme duhet të bazohen në shpenzimet aktuale të parapara në projekt propozim dhe dokumentet mbështetëse. Në rast të ndonjë përpjekje mashtrimi (p.sh. falsifikimi i faturave, tentativa e qëllimshme për keqpërdorim të fondeve), Autoriteti Kontraktues e rezervon të drejtën ta ndalojë këstin e pagesës dhe të ndërmarrë të gjitha veprimet ligjore përkatëse kundër biznesit përfitues të përfshirë në mashtrim. Është në interesin e aplikuesit ta dorëzojë një buxhet real dhe me kosto efektive.

9. [bookmark: _Toc177046721]Kohëzgjatja
Kohëzgjatja e projektit të financuar nga MINT/KIESA dhe LuxDev nuk mund të shkojë përtej 12 muajve. 

10. [bookmark: _Toc76030490][bookmark: _Toc177046722]Kushtet e pagesës
	Grantet
	Loti 1: NMVM
	Loti 2: Start-up

	Pagesa avans 
	60% e grantit
	90% e grantit pas nënshkrimit të marrëveshjes dypalëshe

	Kushti për dhënie të avansit 
	Garancioni bankar prej 100% të vlerës totale të grantit 40,000 EUR 
	Nuk aplikohet (N/A)

	Kësti i fundit 
	40% e grantit pas përfundimit të projektit dhe miratimit nga Autoriteti Kontraktues. 
	10% e grantit pas përfundimit të projektit dhe miratimit nga Autoriteti Kontraktues.

	Mundësia për investime private shtesë
	N/A
	Minimum 10 000 EUR dhe deri në 15 000 EUR pas marrjes së vërtetimit formal të investimit privat dhe miratimit për implementim të suksesshëm të projektit inovativ nga Autoriteti Kontraktues.   


[bookmark: _Toc76030491]
11. [bookmark: _Toc177046723][bookmark: _Toc76030492]SI TË APLIKONI DHE PROCEDURAT QË DUHET TË NDIQEN per Lot 1 dhe Lot 2

· Aplikimi bëhet përmes platformës e-Kosova. https://ekosova.rks-gov.net/568 
· [bookmark: _GoBack]Njoftimi për thirrje publike është i publikuar në ueb faqen e MINT dhe të KIESA-së: 

· https://mint.rks-gov.net   
· http://kiesa.rks-gov.net 

· Përfitues do të jenë bizneset që janë renditur me pikët më të larta nga komisioni i vlerësimit, varësisht nga kufizimet buxhetore të planifikuara.
· Lista e bizneseve përfituese do të publikohet në ueb-faqet përkatëse.

12. [bookmark: _Toc76030494][bookmark: _Toc177046724] Afati i aplikimit
[bookmark: _Toc76030495]Afati i fundit për aplikim është deri më 28.10.2024 ora 24:00 dhe aplikacionet pas kësaj ore nuk pranohen.

13. [bookmark: _Toc177046725]Informata shtesë lidhur me aplikimin
Informatat dhe sqarimet shtesë mund të merren përmes e-mail në adresën: sme.kiesa@rks-gov.net në përputhje me UA (MTI) Nr. 01/2018, por jo më vonë se pesë (5) ditë para mbylljes së thirrjes publike.

14. [bookmark: _Toc177046726]Kriteret për vlerësim
Për t'u përzgjedhur administrativisht, aplikacioni duhet t’i ofrojë të gjitha dokumentet dhe kushtet e kërkuara në paragrafin 5.2. Vetëm aplikacionet që janë në përputhje administrative do të vazhdoj me tej fazën e vlerësimit se konceptit inovative.
Aplikacionet do të vlerësohen nga një komision vlerësues. Për të qenë teknikisht në përputhje, aplikacionet duhet t’i marrin të paktën 50 pikë nga100 pikë
MINT/KIESA dhe LuxDev do t’i japin grantet duke u bazuar në disponueshmërinë e buxheteve për Lotin 1 (800 000 EUR) dhe Lotin 2 (1 100 000 EUR). 

Kriteret për vlerësimin teknik janë si më poshtë:   
	[bookmark: _Hlk169861226]Kriteret për vlerësim
	Pikët

	Relevanca / Ideja:
	30

	Prezantimi (koncepti i inovacionit/zgjidhja duke përfshirë krijimin e produktit/shërbimit të ri)
Propozim unik i shitjes/pozicionimi në treg
Modeli i të ardhurave
Përshkallëzimi dhe qëndrueshmëria
Koncepti i pronësisë intelektuale
	

	Fizibiliteti
	30

	Cilësia e ekipit 
Cilësia e produktit/shërbimit të propozuar
Burimet financiare
Koherenca e planit të veprimit
Koherenca e buxhetit me aktivitetet
	

	Ndikimi
	20

	Tërheqja e tregut dhe komercializimi 
Kapaciteti për të mbledhur fonde shtesë
Qartësia e objektivave të projektit
Potenciali për zhvillim duke përfshirë eksportet dhe krijimin e vendeve të reja të punës 
	

	Temat ndër-sektoriale
	20

	Ndjeshmëri gjinore (potenciali për punësimin e grave)
Çështjet mjedisore
Kontributi në objektivat e zhvillimit të qëndrueshëm (OZHQ)
	



15. [bookmark: _Toc177046727]Ankesat
Pas publikimit të rezultateve, aplikuesit të cilët nuk janë shpallur përfitues të kësaj skeme të granteve mund t'i drejtojnë ankesat në aplikacionin e-Kosova.rks-gov.net brenda 8 ditëve nga data e publikimit të rezultateve preliminare.

Shënim i rëndësishëm:
· Ankesat duhet të dorëzohen me shkrim brenda 8 ditëve pune dhe të përfshijnë të gjithë dokumentacionin përkatës që e mbështet kërkesën.
· Komisioni i Ankesave do t’i shqyrtojë të gjitha ankesat ne harmoni me Udhëzimin Administrativ (MTI 01/2018).

16. [bookmark: _Toc177046728]LISTA E SHTOJCAVE
Ftohen aplikuesit që t’i plotësojnë formularët online të zhvilluara nga autoriteti financues në sistemin https:/e-Kosova.rks-gov.net.

Shtojca 1 Formulari aplikimit duke përfshirë edhe përshkrimin e projektit, afatin kohor/planin e punës dhe buxhetin.
· Shtojca 1.1 për Lotin 1 (NMVM)
· Shtojca 1.2. për Lotin 2 (Start-up)
Shtojca 2 Udhëzues i shkurtër se si ta zhvilloni një video prezantim.
Shtojca 3 Deklarata nën betim.

